
        HEREND VÁROS ÖNKORMÁNYZAT

                     POLGÁRMESTERE
               8440 Herend, Kossuth u.97.
           Tel: (88) 513-701   Fax: (88) 513-705

Ikt.szám:96-23/2019.
Tárgy: Herend Város Önkormányzat pénzügyi helyzetének elemzése/Stabilizációs program
ELŐTERJESZTÉS
amely készült a Képviselő-testület 2019. december 3-i ülésére
Tisztelt Képviselő-testület!

Stabilizációs Program
I. Stabilizációs program célja és előzményei

A Stabilizációs program elkészítésének célja az önkormányzati gazdálkodás hatékonyságának növelése, a pénzügyi egyensúlyi helyzet biztosítása, annak hosszú távú fenntartása, az adósságállomány újratermelődésének elkerülése, emellett bemutatásra kerülnek az ellátandó feladatok, a vagyoni helyzet, a várható bevételek és a várható kiadások alakulása. 

Az államháztartásról szóló 2011. évi CXCV. törvény és a végrehajtásáról szóló 368/2011. (XII.31.) Korm. rendelet jelentősen átalakította az önkormányzati költségvetés tartalmi elemeire vonatkozó rendelkezéseket, megváltoztatta az önkormányzatok gazdálkodási folyamatait, szervezeti rendszereit. A költségvetés szerkezeti tagoltságában bekövetkezett változások mellet a legjelentősebb új szabályozási elem az adósságszolgálattal kapcsolatos. Magyarország gazdasági stabilitásáról szóló 2011. évi CXCIV. törvény részletesen szabályozza az Alaptörvényben szereplő államadósságra vonatkozó korlátozásokat és költségvetési szabályokat, és olyan garanciális szabályokat rögzít, amelyek megakadályozzák az önkormányzatok eladósodottságát. Az önkormányzatok működési célra a jövőben csak likvid hitelt vehetnek fel. 

A fejlesztési célú eladósodás korlátozásra kerül. Bizonyos kivételektől eltekintve - előzetes kormányzati engedéllyel csak akkor keletkeztethet az önkormányzat fejlesztési célú adósságot, ha az adósságot keletkeztető ügyletéhez kapcsolódó korábbi évekről fennálló és a tárgyévi összes fizetési kötelezettsége az ügylet futamidejének végéig egyik évben sem haladja meg az önkormányzat saját bevételének 50%-át és az adósságot keletkeztető ügylet törvényben meghatározott feladat ellátásához szükséges kapacitás létrehozását eredményezi a későbbi fenntartási kötelezettségek biztosíthatósága mellett. További lényeges szabályozási elem „Magyarország helyi önkormányzatairól” szóló 2011. évi CLXXXIX. törvény 111.§ (4) bekezdése alapján, hogy 2013. évtől működési hiány nem tervezhető.
II. Helyzetelemzés
Ahhoz, hogy az Önkormányzat a pénzügyi egyensúlyi helyzet megteremtéséhez, illetve fenntartásához szükséges célokat, irányokat és feladatokat meghatározza, szükséges az elmúlt évek ismert adatai alapján a tendenciákat újra számba venni, a jelen helyzetet röviden elemezni és értékelni. Ehhez segítségül szolgál az ún. CLF módszer, amelyet a számvevőszéki ellenőrzés is alkalmazott az Önkormányzat pénzügyi kockázatainak vizsgálata során.

A CLF módszer a Credit Local de France bankról kapta a nevét, ez a bank alkalmazta ugyanis először ezt a módszert. Lényege, hogy a folyó (működési), valamint a vagyonnal kapcsolatos felhalmozási (fejlesztési) kiadások és bevételek adatait szétválasztja és azokat külön-külön, illetve egymással is összefüggésben elemzi. E módszer segítségével jól áttekinthető a gazdálkodás biztonsága, amely a „Működési jövedelem” és a „Nettó működési jövedelem” alakulásával jellemezhető. 

A működési jövedelem a folyó költségvetés egyenlegét (vagyis a működési kiadások és bevételek egyenlege) mutatja. Ha az egyenleg pozitív, vagyis a bevételek aránya a kiadásokhoz képest nagyobb, akkor jut forrás a fejlesztésekre.

A nettó működési jövedelem a pénzügyi kapacitás mutatója (a működési jövedelem csökkentve a tőketörlesztéssel). Ha pozitív, akkor a jövőbeni kötelezettségek, fejlesztések teljesítéséhez források képződnek, ha viszont negatív, akkor az hosszabb távon eladósodással és túlzott vagyonfeléléssel járhat.

II.1. A folyó költségvetés alakulása

A folyó költségvetés azokat a bevételeket és kiadásokat foglalja magában, amelyek a folyamatos működéshez kapcsolódnak, az önkormányzati vagyon értékének alakulásával nincsenek összefüggésben (utóbbi tétel a felhalmozási költségvetésben szerepel). Nem tartalmazza a finanszírozási műveleteket (hitelfelvétel, hiteltörlesztés, értékpapír kibocsátás, illetve értékpapír beváltása, értékesítése).

A folyó költségvetésen belül a folyó bevételek nem tartalmazzák az előző év(ek)ben képződött maradvány felhasználását, annak érdekében, hogy a külső forrásbevonás mellett megjeleníthető legyen a tárgyévi belső finanszírozási igény is. A folyó bevételeket más néven működési bevételeknek nevezik, a folyó kiadásokat pedig működési kiadásoknak is nevezik. A kettő különbsége a működési jövedelem, amelyet folyó költségvetési egyenlegnek is szoktak nevetni.
Működési jövedelem alakulása 2015.-2019. I. félév
                                                                                                              Adatok M Ft-ban

Adatok M Ft-ban
	Megnevezés
	2015. év
	2016. év
	2017. év
	2018. év
	2019. I. félév

	Folyó bevételek
	158
	498
	551,2
	568,2
	324,9

	Folyó kiadások
	442,9
	458,2
	536,8
	563,9
	315,6

	Működési jövedelem
	-284,9
	39,8
	14,4
	4,3
	9,3


(Megjegyzés: A 2015.-2018. évi adatok az éves zárszámadáson, a 2019. I. félévi adatok a féléves teljesítésen alapulnak.)
Az önkormányzat 2015. év és 2019. I. félév között 2.100,3 millió Ft költségvetési bevételt ért el, és 2.317,4 millió Ft költségvetési kiadást teljesített. A működési jövedelem 2016. évtől kedvezően alakult, a pozitív egyenleg alapján jutott forrás a fejlesztésekre. A 2015. évben -284,9 millió Ft a forráshiány, mely az előző évben képzett maradvány felhasználásával lett finanszírozva. 2016. évben 39,8 millió Ft a működési jövedelem. A 2017. és 2018. évben is pozitív működési egyenleg figyelhető meg. A 2019. I. félévi teljesítési adatok alapján is kedvezőnek mutatkozik a működési jövedelem alakulása.

A folyó bevételek növekedése évről évre javuló tendenciát mutat, ugyanakkor a folyó kiadások emelkedése is megfigyelhető. 

A bevételek emelkedését egyrészről az állami támogatások emelkedése jelenti, másrészről olyan helyi adórendszer került működtetésre, amely megfelel a helyi adópolitika elvárásainak és hatékony eszköze az Önkormányzat saját forrása növelésének.

A működési bevételek emelkedése is megfigyelhető, amely a bevételi lehetőségek hatékony keresésének tudható be. 
A működési költségvetés egyenleg a vizsgált időszak alapján (kivéve 2015. év) tartós egyensúlyi pozíciót mutat. 
A 2019. II. félévében, valamint a következő években törekedni kell a működési egyensúly fenntartására és a tartós pozitív működési jövedelem elérésre. Az Önkormányzat vizsgálta és továbbra is vizsgálja a bevételnövelés érdekében újabb helyi adónemek (építményadó, telekadó) bevezetésének lehetőségét, illetve a kommunális adó külterületre történő kiterjesztését. 

Iparűzési adó bevételek alakulása
                                              Adatok M Ft-ban

II.2. Felhalmozási költségvetés alakulása
A felhalmozási költségvetés az önkormányzati vagyon értékének alakulását közvetlenül befolyásolja. A CLF módszer szerinti számítás a finanszírozási műveleteket ebben az esetben is figyelmen kívül hagyja, és hasonlóan jár el a felhalmozási célra igénybevett maradványhoz kapcsolódó bevétellel is.

Felhalmozási költségvetés egyenlege
                                                                                                                                       Adatok M Ft-ban

	Megnevezés
	2015. év
	2016. év
	2017. évi
	2018. évi
	2019. I. félév

	Felhalmozási bevételek
	253,8
	109,3
	637,9
	625,5
	581,5

	Felhalmozási kiadások
	231,5
	134,6
	638,2
	641,2
	602,4

	Felhalmozási költségvetési egyenleg
	22,3
	-25,3
	-0,3
	-15,7
	-20,9


A vizsgált időszakban a felhalmozási költségvetés egyenlege 2015. év kivételével negatív volt, a forráshiány összesen 39,93 millió Ft. A forráshiány finanszírozása az előző év(ek)ben képzett maradvány felhasználásával történt.
A tényadatok szemléltetik, hogy az önkormányzat 2015.-2018. években és a 2019. I. félévében jelentősebb fejlesztéseket hajtott végre. A felhalmozási bevételeken belül meghatározó az államháztartáson belülről kapott felhalmozási célú támogatások összege., melyek többsége a különböző Európai Uniós támogatások. A pályázatokon való részvételhez szükség volt önerő biztosítására, melyre tartalékot képzett az Önkormányzat. 
A felhalmozási bevételek 2015.-2017. években növekvő, 2018.-2019. I. félévében csökkenő tendenciát mutatnak. A felhalmozási kiadások évről évre növekednek. A saját felhalmozási bevételek az összes felhalmozási bevételen belül kisebb arányban szerepelnek, ezek a „B” lakóövezetbe tartozó önkormányzati telkek értékesítéséből származnak.
II.3 A nettó működési jövedelem alakulása

A nettó működési jövedelem a folyó költségvetés egyenlegének a tőketörlesztésekkel (hiteltörlesztés, korábban kibocsátott értékpapírok beváltása) csökkentett összegét mutatja.

Számítása, vizsgálata azért különösen fontos, mert a nettó működési jövedelem mutatja meg, mennyire képes az Önkormányzat a fejlesztési, felújítási kiadásokat a tárgyévi gazdálkodásból finanszírozni. Amennyiben a nettó működési jövedelem pozitív előjelű, az Önkormányzat képes tárgyévi folyó bevételeiből a - működés és az adósságszolgálat mellett fejlesztésekre is fordítani, illetve tartalékolni. 
A negatív nettó működési jövedelem jelentős pénzügyi kockázatot jelent, mivel az a korábbi tartalékok (maradvány) felélését, ilyen tartalékok hiányában pedig az Önkormányzat eladósodását vonhatja maga után.
Nettó működési jövedelem alakulása

Adatok M Ft-ban

	Pénzügyi egyensúlyi adatok
	

	
	
	
	
	
	
	

	
	
	Adatok M Ft-ban 
	

	Megnevezés
	2015. év
	2016. év
	2017. évi
	2018. évi
	2019. I. félév

	1.
	Folyó bevételek
	158
	498
	551,2
	568,2
	324,9

	2.
	Folyó kiadások
	442,9
	458,2
	536,8
	563,9
	315,6

	A. (1.-2.)
	Működési jövedelem
	-284,9
	39,8
	14,4
	4,3
	9,3

	3.
	Felhalmozási bevételek
	253,8
	109,3
	637,9
	625,5
	581,5

	4.
	Felhalmozási kiadások
	231,5
	134,6
	638,2
	641,2
	602,4

	B. (3.-4.)
	Felhalmozási költségvetési egyenleg
	22,3
	-25,3
	-0,3
	-15,7
	-20,9

	5. (1.+3.)
	Folyó és felhalmozási bevételek összesen
	411,8
	607,3
	1189,1
	1193,7
	906,4

	6. (2.+4.)
	Folyó és felhalmozási kiadások összesen
	674,4
	592,8
	1175
	1205,1
	918

	C. (5.-6.)
	Finanszírozási műveletek nélküli pozíció
	-262,6
	14,5
	14,1
	-11,4
	-11,6

	D.
	Finanszírozási műveletek egyenlege
	0,4
	0,3
	0,3
	0,3
	-7

	E. (C.+D.)
	Tárgyévi pénzügyi pozíció
	-262,2
	14,8
	14,4
	-11,1
	-18,6

	10.
	Hiteltörlesztés
	0
	0
	0
	0
	 

	F. ( A.-10.)
	Nettó működési jövedelem
	-284,9
	39,8
	14,4
	4,3
	9,3


A nettó működési jövedelem kivéve a 2015. évet kedvező képet mutatott. A nettó működési jövedelem értékének csökkenése azt eredményezi, hogy az Önkormányzat a korábbi tartalékokat feléli. Az ilyen tartalékok hiánya pedig az Önkormányzat eladósodását vonja maga után. Herend Város Önkormányzata esetében tartós pozitív egyenleg figyelhető meg.
II.4. Finanszírozási műveletek egyenlege

A finanszírozási műveletek nélküli pozíció lényege, hogy figyelmen kívül hagyja a pénzforgalom nélküli bevételeket és kiadásokat.
A finanszírozási műveletek egyenlege a finanszírozási bevételek és a finanszírozási kiadások különbsége. 
Finanszírozási műveletek egyenlege
                                                                                             Adatok M Ft-ban

III. A 2020. évi költségvetést befolyásoló főbb tényezők

· Az önkormányzat és az intézményrendszer működőképességének megőrzése a takarékossági szempontok figyelembevételével.

· A költségvetési előirányzatok tervezésekor a kötelező önkormányzati feladatok prioritását biztosítani kell. Önként vállalt feladat a költségvetésben csak akkor tervezhető, ha annak pénzügyi fedezete az önkormányzat saját bevételéből megteremthető. Az önként vállalt feladat kiadásainak finanszírozása a kötelező önkormányzati feladat ellátását nem veszélyeztetheti.

· Az önkormányzat fontos feladatának tartja a helyi civil szervezetekkel való együttműködést és azok nevesített támogatását. 

· Teljeskörűen számba kell venni a korábbi években vállalt kötelezettségeket, és a költségvetés előkészítésekor a jogszabályon, szerződésen, megállapodáson alapuló kiadások elsődlegességét biztosítani kell.

· A beruházások és felújítások tervezésénél elsősorban a folyamatban lévő célok és feladatok forrásait kell biztosítani. Új feladatok vállalása előtt figyelembe kell venni a meglévő, többéves kihatással járó kötelezettségeket, továbbá a fedezetül szolgáló bevételek realizálását. A pályázati lehetőségeknél is előnyt kell élveznie a 100 %-os támogatottságú céloknak.

· A város fejlődését elősegítő pályázatok eredményes lebonyolítása, új pályázatok benyújtása.
A kiadások tervezésénél az alábbi főbb tényezőket kell figyelembe venni:

· a feladatellátáshoz szükséges dolgozói létszám személyi juttatásait és a kapcsolódó szociális hozzájárulási adót, a dologi kiadásnál a közüzemi díjakat és fenntartási költségeket teljesítési adatok ismeretében,

·  a működési célú pénzeszköz átadásokat és támogatásértékű kiadásokat az önkormányzat számára kötelezettséget jelentő megállapodások alapján szükséges tervezni,

· a felhalmozási és felújítási kiadások tervezésénél elsődlegesen a már fennálló kötelezettségek teljesítéséhez szükséges forrást kell biztosítani, emellett a településfejlesztéshez, pályázati önrészekhez szükséges keretösszeg tervezése, a lehetőségek függvényében és mértékében, 

·  a felhalmozási és felújítási kiadások tervezésénél a rangsorolásánál előtérbe kell helyezni a működtetési költségek csökkenésével megtérülő beruházásokat és felújításokat, 

IV. Stabilizációs intézkedések
A stabilizációs intézkedések beépülnek az Önkormányzat Képviselő-testületének a Gazdasági Programjába (Ciklus-programjába), valamint az önkormányzat közép-, és hosszú távú vagyongazdálkodási tervébe.
Herend Város Önkormányzata - figyelemmel a település hosszú távú pénzügyi egyensúlyára - az alábbi feladatokat tartotta, illetve tartja szükségesnek megvalósítani:
1) Az önkormányzati költségvetési rendeletek megalapozott előkészítése érdekében - jogszabályi kötelezettség hiányában is indokolt - költségvetési koncepció elkészítése.

2) A költségvetési koncepció összeállításakor vizsgálni kell, hogy újabb adónem (építményadó) bevezetése nélkül megteremthető-e a költségvetés egyensúlya. Új adónem bevezetésére csak abban az esetben kerülhet sor, ha a költségvetés egyensúlya más módon nem biztosítható.

3) Az önkormányzat tulajdonában lévő értékesítésre kijelölt „B” lakóövezeti közművesített építési telkek értékesítését, valamint B” lakóövezetbe tartozó nem közművesitett ingatlanok értékesítését a további fejlesztések bevételi forrásainak biztosításához. 
4) Folyamatosan vizsgálni kell, hogy a minőség romlása és színvonal csökkenése nélkül milyen megtakarítások érhetők el az önkormányzati intézmények fenntartásában, működtetésében (pl. napelemek).

5) A helyi településrendezési eszközök módosítása során kiemelt figyelmet kell fordítani a helyi gazdaság fejlesztési igényeire.

6) Az Önkormányzat vagyongazdálkodási feladatait (hasznosítási lehetőségeket) felül kell vizsgálni és a gazdaságosságot, hatékonyságot és eredményességet elősegítő módosítási javaslatokat kell kidolgozni. 

Kérem a Tisztelt Képviselő-testületet az előterjesztés megtárgyalására és a Stabilizációs program elfogadására.
Herend, 2019. november 18.
Tisztelettel:








    Jánszky Lajos László

